TAREKHE YA WANAVYUONI WA ZANZIBAR 


SAYYID HAMID MANSAB BIN 


AAL-SHEIKH ABUBAKAR BIN SALIM 
(1319 - 1385411 / 1902 — 1965AD) 


SAYYID HAMID BIN MANSAB IBNI AAL-SHEIKH 
ABUBAKAR BIN SALIM 


Jina lake 


Sayyid Hamid bin Ahmad(Mansab) bin Ali Itibari bin Mwinyi 
Mkuu Sultan Ahmad bin Ali Al-Huseyniy, nasabu yake imefika kwa 
Sheikh Abubakar bin Salim na kupitia kwa Habib Abdulrahman 
Saggaf na kuungana kwa Imam Fagihul Mugaddam hadi kufika 
kwa Mtume rehma na amani ziwe juu yake. 


Wazee wake 


Sayyid Hamid ametokana na wazee watukufu waliosifika na 
tabia njema na ukarimu. 


Kuzaliwa na kulelewa kwake 


Amezaliwa Zanzibar mwezi waShawwal 1319AH sawa na 
Januari 1902AD. 


Alilelewa malezi mema na wazee wake na kukulia katika 
mazingiza ya Elimu ya dini ya Kiislamu bila ya kukosa upande wa 
dunia kwani alijifunza pia lugha ya Kiingereza. 


Kusoma kwake 


Sayyid Hamid alisoma kwa Mashekhe mbalimbali wa Unguja 
tokea msingi hadi kufikia daraja ya juu na hatimae kuwa miongoni 
mwa Wanavyuoni wakubwa wa Zanzibar. Alisoma masomo yote 
ya lazima yakiwemo fani za Lugha ya Kiarabu, Sharia n.k.. 


Miongoni mwa Mashekhe zake ni: 


1. Sheikh Muhammad bin Abdur-Rahman Al-Makhzumy. 

2. Habib Omar bin Ahmad bin Sumeit. 

3. Sheikh Muhammad bin Omar Khatib (Bwana wa Shangani). 
4.Sayyid Ahmad bin Husein Aal-Sheikh. 


Kazi alizofanyana kusomesha kwake 


Sayyid Hamid alikuwa akisomesha skuli ya Serikali alianzia 
skuli ya Shimoni kisha akasomesha skuli ya Darajani Primary. 
Alikuwa akisomesha somo la Dini pamoja na Lugha ya Kiarabu 
kwa umahiri mkubwa. 


Kwa upande wa darsa alikuwa anasomesha Ukutani, Msikiti 
Gofu na Msikiti Barza. 


Ukutani alisomesha darasa za watu maalumu na siku ya 
Jumatano laasiri akisomesha darsa kubwa ya kila mtu atakae 
kuhudhuria na darsa hiiilikuwa hujaa watu. 


Msikiti Gofu alisomesha katika siku za kawaida kwa nyakati 
tofauti, na katika mwezi wa Ramadhani alisomesha darsa za 
adhuhuri na kwa darasa ya Laasiri alisomesha siku moja ambayo 
alisomesha darasa na kwake dunia. 


Ama Msikiti Barza alisomesha sana kwa nyakati tofauti, pia 
alizishika darasa za adhuhuri kwa mwezi wa Ramadhani wakati 
huo Gofu akiwaachia waongoze wengine akiwemo Sayyid Omar 
bin Abdallah (Mwenye Baraka). 


Pia Sayyid Hamid alikuwa Imamu na khatibu wa msikiti wa 
Ijumaa wa Forodhani tokea ujanani mwake katika mwaka 1919. 


Wanafunzi wake 


Kutokana na kupenda kusomesha Sayyid Hamid alikuwa na 
wanafunzi wengi sana. Wapo wale aliowasomesha Skuli, wapo wa 
madarsa za khassa na wengine waliokuwa wakihudhuria zile darsa 
za jumla jamala. 


Miongoni mwa Wanafunzi wake: 


1. Sayyid Ahmad Hamid (mwanawe). 

2.Sheikh Ali bin Muhammad bin Abubakar (Imamu, aliyekuwa 
akimlea nyumbani). 

3. Sheikh Abdallah Saleh Farsy. 

4. Sayyid Abubakar (Shiblv) bin Omar Qullatein. 

5. Savvid Ali bin Omar Qullatein. 

6. Sheikh Abadallah Avoub (wa TAMTA Tanga). 

7. Dr. Sayyid Abdul-Qadir bin Abdul-Wahid Aal-Sheikh. 

8. Maalim Abdallah Muadhini. 

9. Savvid Hassan Sheikh. 

10. Maalim Himid Haji Abdallah.na wengi wengineo. 


Mashekhe waliokuwa wakipeana elimu 


Katika ada ya Wanavyuoni tangu azal waliokuwa katika rika 
moja (Aqran) huwa wanapeana elimu na ljaza, hivyo kila mmoja 


huwa mwanafunzi kwa mweziwe na wakati huo huo huwa Shekhe 
wake lakini pia huwa ni sahibu yake wa rika moja wakiishi zama 
moja na kuheshimiana. 


Miongoni mwa Mashekhe warika moja na waliokuwa 
wakipeana elimu 


1. Sheikh Suleyman bin Muhammad Al-Alawy. 
2. Sayyid Hamid bin Mansab. 
3. Sayyid Ali Badawv Jamali-Levl. 


Tarika vake na Madhehebu vake 


Sayyid Hamid alikuwa na Aqida va Ahli-Sunna Waljamaah, 
akifuata Madhehebu va Imam Shafii na Tariqa vake ni ile va babu 
zake va Aal Baalawv. 


Hadhi vake 


Savvid Hamid alikuwa akiheshimika na kila tabaka za watu, 
Mashekhe zake wakimpenda, Mashekhe wenzake wakimheshimu, 
watu wa kawaida wakipenda kuwa nae hata wale wanaomuasi 
Mola wao (walevi na wengineo) walikaa nae sana na wengi kati 
yao walipata Uongofu kuitia nasaha zake. 


Sifa zake 


Sayyid Hamid aikuwa na sifa nyingi nzuri ambazo zilipelekea 
kukubaliwa na watu wa kheri, alisifika na ujasiri, upole, usikivu, 
usaidivu, mwenye hikma, akiwapenda wanafunzi, akipenda 
kuwatania wanafunzi wake,mwenye unyenyekevu (Tawadhui), 
mwenye adabu nyingi kwa Mashekhe zake, alikuwa MchaMungu 
aliyeificha daraja yake hadi alipofariki ndio imedhihiri. 


Kufariki kwake 


Sayyid Hamid alifariki siku ya Ijumaa mwezi Mosi Ramadhani 
1385AH sawa na tarehe 25/12/1965AD. Amefariki akiwa Msikiti 
Gofu baada ya kumaliza kudarasisha darsa ya Tafsiri ya baada ya 
sala ya Laasiri akiwa ameelekea Kibla na udhu kamili. 


Ishara na Bishara katika kifo chake 


Watu wa kheri hupata Ishara na Bishara katika mambo yao 
mengi, wengine hufikia hadi kuihisi siku ya kufariki kutokana na 
alama wanazooneshwa na Mola wao, "Hizi ni fadhila za 
MwenyeziMungu humpa amtakae". 


Zimetokea Ishara za kufika ajali ya Sayyid Hamid kabla ya 
siku chache ya mauti yake. 


Siku aliyosaliwa Sayyid Ahmad bin Husein msikiti wa Ijumaa 
Malindi mwezi 22 Shaaban 1385 wakati Jeneza linatolewa 
msikitini amesikikana Sayyid Hamid akipiga ukulele akisema 

"Tunangoja nini sisi na taa zishazimika?", basi baada ya wiki moja 
tu nae ndio ikawa ajali yake. 


Sheikh Suleyman Alawy nae alipokuwa yupo Dar es Salaam 
anajiuguza na kufikiwa na Ramadhani akamtuma mjumbe aende 
Zanzibar kutoa salamu za nani ataoshika Darasa za Msikiti Gofu za 
Laasiri. 


Sayyid Abubakar (Shiblv) alifika nyumbani kwa Sayyid Hamid 
siku ya tarehe 29 Shaabani 1385 na akamwambia kuwa Sheikh 
Suleyman kamtuma amwambie kuwa ikiwa mwezi utaandama 
darasa zisomeshwe na Sayyid Hamidna mwanawe Sayyid Ahmad 
Hamid atakuwa wanatalii pamoja na kuwa makamo wake pindipo 
atadharurika. Sayyid Hamid nana mwanawe Sayyid Ahmad 
Mansab hawakuwahi kudarasisha darsa za Ramadhani Laasiri 
hapo Gofu hivyo kulikuwa na Ishara kubwa kuwa atangulie Baba 
kabla ya mtoto lakini ikimaanishwa kuwa baada ya mwezi mosi 
Ramadhani Sayyid Hamid hatakuwepo tena duniani. 


Sayyid Hamid baada ya kupewa salamu hizo alifahamu hapo 
hapo kitakachojiri na alipokuja mwanawe akamjuulisha salamu 
hizo na kumtaka ajiandae kushika darasa na hapo vilio vilitanda 
ndani ya nyumba ya Mabwana hawa akianza mwenyewe Sayyid 
Hamid na kufwatiwa na mwanawe. 


Sayyid Hamid aliamua kufanya ziara kuwazuru wazee wake 
waliotangulia katika haki katika kitalu kilichopo nyuma ya Ukutani 
asubuhi ya mwezi mosi Ramadhani (siku ya mauti yake) 
akawaagiza vijana Mussa, Selemani na Abdi waende wakasafishe 
makaburini hapo na khasa chini ya mkungu pembeni ya 

alipozikwa mama yake wasafishe zaidi akiashiria kuwa hapo ndipo 
yatakuwa malazi yake, na ndivyo ilivyokuwa. 


Sayyid Hamid akiwa nje ya msikiti Gofu akisubiri watu 
wamalize kusali ili aingie kudarasisha akamuagiza Sayyid Ahmad 
Idarousi aende kwa baba yake akamchukulie Jubba jeusi maalumu 
alilokuwa nalo Sayyid Idarous aletewe hapo ili atabaruku nalo 
katika darasa hio ikiwa akifahamu kuwa huenda ukawa ndio 
mwisho wa uhai wake, aliletewa na akalivaa na akafariki likiwa 
mwilini mwake. Jubba hilo lilikuwa la Habib Ahmad bin Abubakar 
bin Sumeit likitabarukiwa. 


Pia Sayyid Hamid alikuwa akiwahimiza vijana wa karibu nae 
kuwa wasikose darasa siku hio na akisema atakaekosa atajuta 
kuyakosa atakayotokea. 


Wakati Sayyid Omar bin Abdallah (Mwinyi Baraka) anatoka 
Msikiti Gofu baada ya Sala ya Alaasiri kuelekea darasani kwake 
Msikiti wa Ijumaa Malindi kama ada yake kuziendeleza darasa za 
Tafsiri zilizopokewa kutoka kwa Habib Omar bin Sumeit, Sayyid 
Hamid akamwambia "Leo maliza haraka darasa yako uwahi darasa 
ya hapa Gofu!". Nae Mwinyi Baraka akaharakisha kuimaliza 
darasa yake na akawahi Msikiti Gofu. 


Sayyid Hamid baada ya kumaliza darasa tu wakati imeanza 
kusomwa kasida ya Hamziya ubeti wa kwanza akiwa anaanguka 
akasema 


"نَسْأل الله LI‏ وَلَكُمْ ألعَفْوَ وَالعَافِيَةَ في MBI‏ 


Mwinyi Baraka akamuwahi kumshika na akawa anamsomea 
Agida ya Sheikh Ali bin Abubakar Sakrani (inayosomwa baada ya 
Ratibul-Haddad)ishara ya kuwa hii ndio safari yake ya kuelekea 
kwa Mola wake na alipoimaliza tu ndipo akafariki. 


Palikuwa namfadhaikomkubwa kwa waliokuwepo 
Msikitinikwakutokezea tukio hilo na Msikiti ulikuwa umejaa 
Mashekhe na watu wa kheri. 


Alikoshwa na watu wa kheri wakiwemo Sheikh Muhammad 
bin Kamusi, Sayyid Abubakar (Shibly) Oullatein na Sayyid Ahmad 
bin Hassan na wengineo. 


Alisaliwa siku ya pilina kuzikwa katika kitalu cha makaburi ya 
wazee wake nyuma ya Ukutani kama alivyoashiria na Ramadhani 
ya tatu mwanawe Sayyid Ahmad bin Hamid akaziendeleza darasa 
kama ilivyoashiriwa na Sheikh Suleyman Al-Alawv. 


Hizi ni baadhi ya Ishara na Bishara za kufariki Bwana huyu, 
yamesemwa mengi ya kumsifu katika khitma zake. Moja katika 
hayo ni maneno ya Mwinyi Baraka katika Khitma iliyosomwa 
Msikiti wa Ijumaa wa Forodhani alisema "Sayyid Hamid alijificha 
alikuwa mtu mkubwa sana lakini MwenyeziMungu 
anawadhihirisha na kuwafichuwa waja wake daraja zao katika 
mwisho wa uhai wao (mauti yao)". 


Pia alisaliwa katika mji wa Tareem Hadhramout Salatul- 
Ghaib katika Msikiti wa Ijumaa wa Tareem, kama alivyosaliwa 
kabla yake Sayyid Ahmad bin Husein aliyefariki wiki moja kabla ya 
kifo chake. 


AQIDA YA SHEIKH ALI BIN ABUBAKAR 
(SAKRAN) BIN ABDURAHMAN ASSAGGAF 


أشهد أن لا JI‏ إلا الله وحده لا شريك له وأشهد 
أن محمداً عبده ورسوله» آمنت بالله وملائکته 
وكتبه ورسله واليوم الآخر وبالقدر خيره وشره. 
صدق الله وصدق رسوله» صدق الله وصدق 
رسله» آمنت بالشريعة وصدّقت بالشريعة» وإن 
كنت EG‏ شيئاً يلاف الإجماع رَجّعت عنه 
وتبرأتُ من كل دين يخالف دين الإسلام . 

اللهم إني أؤمن بما تعلم أنه الحق عندك» وأبرأ 
إليك مما تعلم أنه الباطل عندك فخذ Hz ża‏ 
ولا تطالبني بالتفصيل» أستغفر الله العظيم وأتوب 
اله dadi c (B)‏ من كل شر AA‏ أن لأ إله إلا 

الله وحده لا شريك له وأشهد أن محمداً عبده 
ورسوله. وأن عيسئ عبد الله ورسوله وابن أمته» 
وكلمته ألقاها إلى مريم وروح منهء وأن الجنة حق» 
وأن النار حقء وأن كل ما جاء به رسول الله UE‏ 
حق» وأن خير الدنيا والآخرة في تقوئ الله وطاعته› 
وان GI‏ والآخرة في معصية الله ومخالفته. 
وأن الساعة آتية لا ريب فيهاء وأن الله يبعث من في 
الور del‏ أن ل إل الا الله وده لكل 
واشهد ان جمد كە ورول لا إله إلا الله أفني 
بها عمريء. لا JI‏ إلا الله أدخل بها قبري» لا WE‏ إلا 
الله أخلو بها وحدي. لا إله إلا الله ألقئ بها ربي» لا 
إله إلا الله قبل كل شيء» لا إله إلا الله بعد كل شيء. 
لا إله إلا الله يبقئ ربنا ويفنول كل شيءء لا إله إلا 
الله نستخفر الله (ثلاثاً). لا إله إلا الله ونتوب إلى 
الله لا إله إلا الله محمد رسول الله ME‏ 

Familia yake 


Sayyid Hamid alipata watoto kupitia tumbo la mwanzo 
ambae mkubwa wao ni Sayyid Ahmad bin Hamid na Sayyid 
Muhammed Hamid na wanawake. 


Na alipata watoto kupitia tumbo jengine baada ya kufariki 
mke wa mwanzo wakiwemo Sayyid Saleh na Sayyid Husein na 
wanawake. 


Rejea: 

1.Sheikh Abdalla Saleh Farsi. "Baadhi ya Wanavyuoni wa 
Mashariki ya Afrika" 

2. Sayyid Abdulqadir Al-Junevd. "Ugudul-Jaahizah" 

3. Sayyid Abdulqadir Al-Junevd 'Al-Vamanivvunal-Hadharimi fii 
sharq Afriqiva'. 


4. Baadhi va wanafamilia na wanafunzi wake. 


Maahad Junevd Islamiv - 2018 YI 


Kitengo cha Bahthi na Utafiti MEZA 
+255 777 878 047 - Zanzibar اا‎ 

